बकाजान :  हादोरसानि पुलिस बिफान आरो संगालि हान्जाया जेसेखि गोदान गोदान बिरोंदामिननि मदद लानानै सिखाव दाखायथि फोरखौ दबथायनो नाजादों मानो थेवबो राज्योनि दाब दाब खना खनलायाव माखासे दायनां खामानिया खौरांलाइनि गिबिसारिखौ आवग्रिदों । दानि जाथाया हाजोआरि जिला कार्बि आंलं । थांनाय 13 सेप्टेमबर खालि हराव गावनि रेसिदेननिफ्राय सासे फालांगिरिखौ हान्जा से दुथांआ लांखोमारो । मोनथिनो मोननाय खौरांनि बादिब्ला 13 सेप्टेमबर नि हराव गावनि न'आव हाबनाय समाव साथाम गारि मथर लानानै फैनाय लांखोमाग्रा हान्जाया पिस्तल दिखाइनानै फालांगिरि लांखारना लाङो । फालांगिरिनो हगारना होनायनि थाखाय 1 कौटि रां दुखुथिया न'खरनिफ्राय जानबुंनि गेजेरजों धोन दाबियो । लांखारजाग्रा फालांगिरिनो बिजय आगरवाल होन्ना सिनायथिनाय जादों । बिथां आगरवालाखौ लांखोमाग्रा दुंथा हान्जाया मेगनाव सि खाथेनानै लांदोंमोन । जेराव जाग्रा आदार थि समाव होदोंब्लाबो न'खर जों फोनांजाबनो होआखैमोन होन्ना सिमान लानायाव बुंथियो । बे जाथायानो राज्यो राजाखौ समखिखांदों आरो सोमोनांहोदों । रायदावनो गोनांदि बे लांखोमानाय जाथायनि सुलाद लानानै पुलिस बिफाना दासिमाव गावसोरनि संदाननायखौ ह'जाइ आरो कार्बि आंलंनि सिमा ओनसालजों लोगोसे नसुङारि नागालेण्डआवबो आवगायलांदों । कार्बि आंलं नि हावराघाटनिफ्राय बोखांनाय जायो । बे दायनां खामानियाव लोब्बा थानायनि सन्देहआव साथाम सुबुंखौ पुलिसा खादों । बिसोरो फारियै तपन तेरन , सन्जय गवाला आरो जनक बसुमतारी । दुखुथिया फालांगिरि नि सिनायखांनायनि बिथायाव हमजानाय साथामाबो हावराघाट टाउननि थागिरि होन्ना मिथिनो मोनदों । उनाव पुलिसा लांखोमारनाय खामानियाव बाहायजानाय बाइकखौबो गावनि आवथायाव लानो हायो ।   
कार्बि आंलं नि लांखार जानाय फालांगिरिया बोखांजाबाय , पुलिसनि जेयाव साथाम खाजाबाय